Abel Tasman
Abel Janszoon Tasman (Lytsegast (Grinslân), 1603 – Batavia (Java), 10 oktober 1659) wie in Nederlânsk ûntdekkingsreizger. Hy is fral bekend troch syn reizen tusken 1642 en 1644 yn tsjinst fan de Feriene Eastyndyske Kompanjy (FEK). Der op útstjoerd troch Antonio van Diemen ûntduts hy it Fan Diemenslân (no Tasmaanje) en Nij-Seelân.

Tasman hie al earder op ûntdekkingsreis west. Yn 1639 wie er twadde man fan de ekspedysje ûnder Matthijs Quast. De seeën eastlik fan Japan waard doe ûndersocht.

Tasman syn opdracht wie it lân te ûndersykjen dat doe noch bekend stie as Nij-Hollân (it hjoeddeiske Austraalje). De westkust fan dat kontinint wie alris troch Nederlanners besocht. Men woe witte at it in part wie fan Terra Australis, in ûndersteld súdlik kontinint. De FEK hope dat dêr in nij hannelsgebiet iepenlein wurde koe.

Ut it eachpunt fan de FEK wiene Tasmans reizen mislearre om't it úteinlik gjin nij hannelsgebiet opsmiet.

Literatuer 
 Roeper, V. & D. Wildeman (2006) Het journaal van Abel Tasman 1642-1643. Nasjonaal Argyf, De Haach. Waanders Utjouwers, Swol.
 Slot, B.J. (1992) Abel Tasman en de ontdekking van Nieuw-Zeeland, Bercker, Kevelaer.
 Dirck Rembrantsz van Nierop (1674) Journaal Abel Tasman, National Library Wellington New Zealand

Keppelings om utens 
 It Sjoernaal fan Abel Tasman yn it Nasjonaal Argyf
 Webstee Abel Tasman Kabinet yn Lytsegast
 Reisferhaal
  It Abel Tasmanmonumint yn Golden Bay

Nederlânsk keapman
Nederlânsk seefarder
Nederlânsk ûntdekkingsreizger
Grinslânsk persoan
Persoan berne yn 1603
Persoan stoarn yn 1659
Feriene Eastyndyske Kompanjy
Lytsegast